Държавен вестник, бр. 31, 2000 г., стр. 5

Б Р О Й 31
Д Ъ Р Ж А В Е Н   В Е С Т Н И К
С Т Р .  5
1. аерация;
2. термични обработки;
3. центрофугиране и филтриране със или без
спомагателен инертен материал, при условие
че не преминава в обработения продукт;
4. употреба на серен диоксид, калиев бисул-
фит или калиев метабисулфит;
5. десулфитиране чрез физически методи;
6. калциев карбонат, съдържащ евентуално
малки количества двойна калциева сол на L(+)
винена киселина и L(—) ябълчена киселина;
7. употреба на йонообменни смоли при оп-
ределени условия.
Чл. 7. При производството на частично фер-
ментирала гроздова мъст, на вино, годно за
производство на трапезно вино, трапезно вино,
пенливо вино, пенливо газирано вино, искря-
що вино, искрящо газирано вино, ликьорно
вино и на качествено вино и при тяхното съх-
раняване са разрешени следните енологични
практики и обработки:
1. употреба в сухите вина на закваска в коли-
чества не по-големи от 5 на сто, получени от
прясна, здрава и неразредена винена кал, която
съдържа дрожди, произлизащи от скорошната
винификация на сухите вина;
2. аерация или барботаж с помощта на аргон
или азот;
3. термични обработки;
4. центрофугиране и филтриране със или без
спомагателен инертен материал, при условие
че не преминава в обработения продукт;
5. употреба на въглероден диоксид (въгле-
роден анхидрид) и/или на азот, поотделно или
на смес от тях, с цел да се създаде инертна ат-
мосфера и да се защити продуктът от въздуха;
6. добавка на въглероден диоксид, при усло-
вие че съдържанието на въглеродния диоксид
на обработваното вино не е по-високо от 2 гра-
ма на литър;
7. употреба на серен диоксид, калиев бисул-
фит или калиев метабисулфит;
8. добавка на сорбинова киселина или на
калиев сорбат, при условие че крайното съдър-
жание на сорбинова киселина в обработвания
продукт, предназначен за човешка консумация,
не надвишава 200 милиграма на литър;
9. добавка на L-аскорбинова киселина в гра-
ниците до 150 милиграма на литър;
10. добавка на лимонена киселина с цел ста-
билизация на виното, при условие че крайното
киселинно съдържание на обработваното вино
не е повече от 1 грам на литър;
11. повишаване на киселинното съдържание
на частично ферментиралата гроздова мъст и
на младото вино в процес на ферментация чрез
добавка на винена киселина;
12. намаляване на киселинното съдържание
на виното може да се извърши максимално до
1 грам на литър, изразено като винена кисели-
на, чрез добавка на:
а) неутрален калиев тартарат;
б) калиев бикарбонат;
в) калциев карбонат;
г) калциев карбонат, съдържащ евентуално
малки количества двойна калциева сол на L(+)
винена киселина и L(—) ябълчена киселина;
13. добавка на танин;
14. обработка:
а) на белите и розовите вина с жълта кръв-
на сол;
б) на розовите и червените вина с жълта
кръвна сол или с калциев фитат;
15. добавка на метавинена киселина в гра-
нични стойности до 100 милиграма на литър;
16. употреба на арабска гума;
17. употреба на винена киселина или на не-
йна неутрална калиева сол с цел утаяване на
излишния калций;
18. използване на калциев или калиев алги-
нат при производството на пенливи вина, полу-
чени чрез ферментация в бутилки и за които
отделянето на калта е извършена чрез дегоржаж;
19. добавка на калиев битартарат за подпо-
магане утаяването на винения камък;
20. употреба на меден сулфат за отстранява-
не на недостатъци във вкуса или в миризмата
на виното в максимално количество до 1 грам
на хектолитър, при условие че така обработе-
ният продукт има съдържание на мед не повече
от 1 милиграм на литър;
21. добавка на етилов алкохол от земеделс-
ки произход при производството на ликьорно
вино, на вино за производство на ароматизира-
но вино, при производството на благородно
сладки вина, подсилени вина и спиртована гроз-
дова мъст (мистел);
22. добавка на винен дестилат при производ-
ството на пенливи вина, искрящи вина, ликьор-
ни вина и благородно сладки вина;
23. добавка на карамел за подсилване цвета
на ликьорните вина.
Раздел II
Деклариране на манипулациите по повишава-
не на естественото алкохолно съдържание, по
повишаване и намаляване на киселинното
съдържание
Чл. 8. (1) За всяка от манипулациите по по-
вишаване и намаляване на естественото обем-
но алкохолно съдържание, по повишаване и
намаляване на киселинното съдържание, по
подслаждане и концентрация на виното произ-
водителят най-малко 24 часа преди осъществя-
ването є уведомява регионалните бюра на Из-
пълнителната агенция по лозата и виното
(ИАЛВ) по подходящ начин чрез телефон, факс,
електронна поща или по друг начин.
(2) Производителят най-късно до 3 дни след
извършването на всяка от манипулациите по
ал. 1 представя декларация в съответната реги-
онална земеделска служба към Министерство-
то на земеделието и горите.
(3) Регионалната земеделска служба изпра-
ща служебно копие от декларациите в деня на
получаването им на съответното регионално
бюро на ИАЛВ.
(4) Декларациите трябва да бъдат в писмена
форма и да съдържат: името и адреса на декла-
ратора; седалището и адреса на управление на
производителя; мястото на извършване на ма-
нипулацията; датата и часа на започване на
манипулацията; посочване на продукта—пред-